azande
Store norske leksikon,Historie,Verdens historie og samtidshistorie,Afrika,Folkegrupper i Afrika
Azande er en folkegruppe som holder til i grensetraktene til Sør-Sudan, Den demokratiske republikken Kongo og Den sentralafrikanske republikk. De er inndelt i flere høvdingdømmer. I 2004 var det omtrent 3,5 millioner (2004) azande, men tallet er usikkert på grunn av flyktningesituasjonen i området.
Kultur Azande er en patrilineær kultur. Tradisjonelt drev azande svedjebruk, kombinert med jakt, fiske og sanking. Håndverkstradisjonene står sterkt. Hos azande finnes det flere hemmelige selskaper, og magi er viktig i deres tradisjonelle trosforestillinger. Koloniseringen har ført til at omtrent 85 prosent er kristne, mens resten følger den tradisjonelle religionen. Historie På 1800-tallet ekspanderte azande vestover og la under seg flere andre folkegrupper, som til dels er blitt assimilerte. Ekspansjonen ble imidlertid stoppet av kolonimaktene. Inntil 1940-årene var deres land (med savanne og grenseområder mot tropisk regnskog) et jordbruksområde uten særlig økonomisk betydning, men etter andre verdenskrig ble særlig den sudanske delen utbygd som bomullsdistrikt. I forbindelse med dette ble mellom 50 000 og 60 000 husholdninger tvangsforflyttet.Borgerkrigen i Sør-Sudan har ført til store omveltninger for azande, og mange flyktet over til DR Kongo. Les mer i Store norske leksikon Sør-Sudans befolkning DR Kongos befolkning Den Sentralafrikanske Republikks befolkning Sør-Sudans historie DR Kongos historie Den Sentralafrikanske Republikks historie